Medzinárodná organizácia pre legálnu metrológiu

Medzinárodná organizácia pre legálnu metrológiu () je  medzivládna organizácia pre legálnu metrológiu založená 1955 v Paríži. Činnosť organizácie sa sústreďuje na podporu globálnej harmonizácie predpisov legálnej metrológie, ktoré podporujú a uľahčujú medzinárodný obchod.

Harmonizácia predpisov zaručuje, že certifikácia meracích prístrojov v jednej krajine je kompatibilná s certifikáciou v inej krajine, a tým sa uľahčuje obchod s meracími prístrojmi a s výrobkami, ktoré sa na tieto meracie prístroje spoliehajú. Medzi tieto produkty patria napríklad váhy, taxametre, tachometre, poľnohospodárske meracie zariadenia ako vlhkomery obilia, zdravotnícke prístroje ako merače výfukových plynov a alkoholické nápoje.

Od založenia OIML vyvinula množstvo príručiek na pomoc členským štátom, predovšetkým rozvojovým krajinám, vypracovať príslušné právne predpisy týkajúce sa metrológie naprieč všetkými aspektami spoločnosti. Ďalej OIML vyvinula smernice týkajúce sa požiadaviek na certifikáciu a kalibráciu nových výrobkov, najmä ak má takáto kalibrácia právny dopad, napríklad na obchod, na zdravotníctvo alebo na dane. OIML úzko spolupracuje s inými medzinárodnými organizáciami ako sú Medzinárodný úrad pre miery a váhy (BIPM) a Medzinárodná organizácia pre štandardizáciu (ISO) na zaistení vzájomného súladu predpisov.

Organizácia nemá zákonné oprávnenie nariaďovať opatrenia svojim členom, ale jej doporučenia sú často použité členskými štátmi ako časť ich vlastnej domácej legislatívy.

Do júna 2020 podpísalo 61 krajín členstvo a ďalších 62 krajín ako korešpondentov (bez hlasovacieho práva) vrátane  G20, EU a BRICS. Členské štáty OIML zahŕňajú 86 % svetovej populácie a 96 % svetovej ekonomiky. Sídlo OIML je v Paríži vo Francúzsku.

Definícia legálnej metrológie
Definícia legálnej metrológie sa líši v jednotlivých štátoch. Dôvodom sú odvetvia obchodu a činnosti, ktoré daný štát zahŕňa do legálnej metrológie. OIML vo svojom slovníku definuje legálnu metrológiu ako obor

V glosári knihy Metrology - in short pripisujú Howarth a Redgrave legálnej metrológií nasledovné:

Tieto dva výroky sú prepojene výrazmi regulačný, presnosť a spoľahlivosť. Slovo regulačný v tomto kontexte predstavuje právne aspekty, teda úlohu štátu, národného metrologického inštitútu a štandardizačnej organizácie pri vytváraní rámca na zisťovanie presnosti a spoľahlivosti merania. Tento právny rámec vyžaduje prevedenie špecifických testov a porovnaní, ktoré sú dokumentované certifikátmi v takom prevedení, ktoré umožňuje tretej strane v prípade potreby vyhodnotiť výsledky merania.

OIML označila štyri hlavné aktivity, ktoré splňujú účel legálnej metrológie:

Stanovenie právnych požiadavkov.
Riadene / porovnanie konformity regulovaných produktov a činností.
Vykonávanie dohľadu nad regulovanými produktami a činnosťami.
Poskytovanie nevyhnutnej infraštruktúry pre správne meranie.

Na Slovensku je legálnou metrológiou poverená Slovenská legálna metrológia.

 História 
Medzinárodná organizácia pre legálnu metrológiu bola založená 12. októbra 1955 v Paríži na podporu globálneho zosúladenia postupov legálnej metrológie, ktoré podporujú a zjednodušujú medzinárodný obchod. Podľa francúzskej legislatívy má Medzinárodná konferencia ako hlavný orgán OIML diplomatické postavenie.

Rovnako na tomto stretnutí boli stanovené ciele organizácie:
Vyvíjať, v spolupráci so zainteresovanými stranami, normy a pridružené dokumenty pre použitie orgánmi legálnej metrológie a priemyslu, ktoré po implementácii splnia ciele OIML.
Poskytovať systém vzájomného uznávania, ktorý zredukuje prekážky obchodu a náklady na svetovom trhu.
Reprezentovať záujmy spoločenstva legálnej metrológie v medzinárodných organizáciách a fórach spojených s metrológiou, štandardizáciou, skúšobníctvom, certifikáciou and akreditáciou.
Podporovať a zjednodušiť výmenu znalostí a kompetencií v celosvetovom spoločenstve legálnej metrológie.
V spolupráci s ostatnými metrologickými orgánmi zvyšovať povedomie o príspevku, ktorý legálna metrológia môže priniesť modernej ekonomike.
Vyhladávať možnosti OIML, v ktorých môže zvýšiť účinnosť a efektívnosť svojej práce.

 Štruktúra 
OIML s ročným rozpočtom asi dva milióny eur z členských príspevkovČlenské poplatky ležia v rozsahu od 1 400 € pre korešpondentov až po 112 000€ pre riadnych členov s počtom obyvateľstva nad 100 miliónov je štrukturalizovaná do trojvrstvového modelu:
Najvyšším grémiom OIML je Medzinárodná konferencia (; nemýliť s CIML - pozri nižšie), ktorá sa koná každé štyri roky. Konferencie sa účastnia delegácie členských štátov a korešpondujúcich členov organizácie.

Vedenie OIML je uzákonené ako Medzinárodný výbor (). Výbor pozostáva z jedného člena z každého členského štátu. Títo členovia majú v domovských krajinách oficiálne funkcie v legálnej metrológií. Výbor volí neplateného prezidenta na šesťročné obdobie z radov výboru. Výbor zasadá jeden krát ročne pod vedením jeho prezidenta.

Sekretariát, každodennú prevádzku a finančný manažment úradu OIML poskytuje Medzinárodné byro legálnej metrológie (). Ústredie OIML a BIML sídli v 9. obvode Paríža a je vedené plateným riaditeľom, ktorý je zo svojej funkcie sekretárom Medzinárodnej konferencie a Medzinárodného výboru.

Vedenie
Prezidenti CIML
19561962 M. Jacob (Belgicko)
19621968 J. Stulla-Götz (Rakúsko)
19681980 A. van Male  (Holandsko)
19801994 K. Birkeland  (Nórsko)
19942003 G. Faber  (Holandsko)
20032005 M. Kochsiek  (Nemecko - aktuálny prezident )
20052011 A. Johnston   (Kanada)
20112017 P. Mason (Veľká Británia)
2017dnes Dr. Roman Schwartz (Nemecko)

Riaditelia BIML
19561973 M.V.D. Costamagna
19742001 B. Athané
20012010 J-F. Magaña
20112018 S. Patoray
2019dnes A. Donnellan

 Účasť a členstvo 
OIML má dve kategórie členstva; „člen“ a „korešpondent“.

Kategória Členský štát pre krajiny, ktoré sú pripravené financovať a aktívne sa zúčastňovať na práci OIML, a ktorí pristúpili k OIML konvencii.

Korešpondent je kategória pre krajiny, ktoré chcú byť informované o aktivitách OIML, ale nemôžu, alebo nepreferujú byť členským štátom. V júni 2020 mala OIML 61 členských štátov a 62 korešpondentov.

+Členské štátyAlbánskoCyprusGréckoÍrskoKeňaNemeckoRumunskoŠpanielskoTureckoAlžírskoČeskoHolandskoJaponskoKolumbiaNový ZélandRuskoŠvajčiarskoSpojené štáty americkéAustráliaČínaChorvátskoJužná AfrikaKubaNórskoSaudská ArábiaŠvédskoSpojené kráľovstvoBieloruskoDánskoIndiaJužná KóreaMacedónskoPakistanSlovenskoTalianskoVietnamBelgickoEgyptIndonéziaKambodžaMarokoPoľskoSlovinskoTanzániaZambiaBrazíliaFínskoIránKanadaMaďarskoPortugalskoSrbskoThajskoBulharskoFrancúzskoIzraelKazachstanMonakoRakúskoSrí LankaTunisko
+
KorešpondentiAngolaBosna a HercegovinaEstónskoHong KongKirgizskoMaliNamíbiaPeruUgandaArgentínaBotswanaFidžiIslandLitvaMaltaNigériaRwandaUkrajinaAzerbajdžanKostarikaFilipínyIrakLotyšskoMauríciusNepálSeychelské ostrovyTrinidad a TobagoBahrajnČierna HoraGruzínskoJordánskoLuxemburskoMexikoOmánSierra LeoneUruguajBangladéšČínska republikaGhanaKatarMadagaskarMoldavskoPanamaSingapurUzbekistanBarbadosDominikánska republikaGuatemalaKiribatiMalawiMongolskoPapua Nová GuineaSpojené arabské emirátyZimbabweBolíviaEkvádorGuineaKuvajtMalajziaMozambikParaguajSudán

 Činnosť 

Odborné výbory
Odbornú činnosť v OIML robia odborné výbory TC (z angl. Technical Committee). Každý výbor má zodpovednosť za svoju časť legálnej metrológie. V niektorý prípadoch sú odborné výbory rozčlenené na podvýbory SC (z angl. Subcommittee). V každom z TC alebo SC je aktuálna odborná činnosť prevádzaná tzv. projektovými skupinami vedenými usporiadateľmi. Výbory, podvýbory a projektové skupiny sú vedené dobrovoľníkmi z členských štátov OIML. V júni 2020 mal OIML 18 výborov and 46 podvýborov:

TC 1Terminológia
TC 2Jednotky merania
TC 3Metrologické riadenie (5 SCs)
TC 4Normy pre meranie a kalibráciu a porvnávacie prístroje
TC 5Všeobecné požiadavky na meracie prístroje (2 SCs)
TC 6Zabalené produkty
TC 7Meracie prístroje dĺžky a pridružených veličín (4 SCs)
TC 8Meranie veličín tekutín (5 SCs)
TC 9Meracie prístroje hmotnosti a hustoty (4 SCs)
TC 10Meracie prístroje tlaku, sily a pridružených veličín (5 SCs)
TC 11Meracie prístroje teploty a pridružených veličín (3 SCs)
TC 12Meracie prístroje elektrických veličín 
TC 13Meracie prístroje akustických veličín a vibrácií
TC 14Optické meracie prístroje
TC 15Meracie prístroje ionizujúceho žiarenie (2 SCs)
TC 16Meradlá znečistenia (4 SCs)
TC 17Prístroje na fyzikálno-chemické merania (8 SCs)
TC 18Zdravotnícke meracie prístroje (3 SCs)

Publikácie
OIML vydala a vydáva množstvo publikácií:

 Slovníky (dokumenty triedy V) 

Slovníky poskytujú štandardizovanú terminológiu v oblasti metrológie. OIML vydala v tejto podoblasti dve fundamentálne publikácie a na tretej sa podieľala ako spoluvydavateľ:

Medzinárodný slovník terminológie legálnej metrológieMedzinárodný slovník terminológie legálnej metrológie (, ), ktorý definuje termíny legálnej metrológie. Prvé vydanie (1978) bolo vytvorené spoločným úsilím siedmich medzinárodných organizácií - BIPM, IEC, IFCC, ISO, IUPAC, IUPAP a OIML.
Abecedný zoznam termínov definovaných v OIML doporučeniach a dokumentoch,Abecedný zoznam termínov definovaných v OIML doporučeniach a dokumentoch ktorý definuje odborné termíny použité v rôznych OIML doporučeniach.

 OIML bola členom JCGM (. JCGM má osem členov BIPM, IEC, IFCC, ISO, IUPAC, IUPAP, ILAC a OIML), ktorý vytvoril Medinárodný metrologický slovníkMedinárodný metrologický slovník (VIM) (, ), dokument bol publikovaný BIPM na žiadosť JCGM.

 Doporučenia (dokumenty triedy R)
Doporučenia obsahujú modelové predpisy, ktoré stanovujú metrologickú charakteristiku vyžadovanú od niektorých meracích prístrojov, a ktoré špecifikujú metódy a zariadenia pre kontrolu ich konformity. Väčšina doporučení má podobnú štruktúru. Hlavné témy pokrývané doporučeniami sú štyri:
 metrologické požiadavky
 technické požiadavky
 metódy a prístroje na skúšanie a overovanie konformity
 formát výsledného certifikátu

Doporučenia sú vytvorené takým spôsobom, aby krajiny dokázali tieto dokumenty integrovať kompletne alebo čiastočne do svojej legislatívy. V júni 2020 bolo publikovaných 104 doporučení v anglickom a francúzskom jazyku. Doporučenia sú voľne prístupné na stránke OIML.Doporučenia na stránke OIML

 Medzinárodné dokumenty (dokumenty triedy D)
Medzinárodné dokumenty sú informatívneho charakteru a smerujú k skvalitneniu práce metrologických služieb. v júni 2020 bolo vydaných 29 OIML dokumentov v tejto sérii. Dokumenty sú dostupné online na stránkach OIML.Dokumenty na stránkach OIML

 Základné dokumenty 
OIML tiež publikuje základné dokumenty, príručky, seminárne správy, odborné správy a OIML bulletin.OIML bulletin

 OIML certifikačný systém (OIML-CS) 

OIML-CSOIML-CS je systém pre vydávanie, registráciu a užívanie OIML certifikátov a im pridružených OIML certifikátov typových skúšok. Tieto dokumenty sa vzťahujú na meracie prístroje (vrátane produktových rodín meracích prístrojov, modulov, alebo produktových rodín modulov), založených na požiadavkách OIML doporučení. Certifikačný systém pozostáva z dvoch schém: Schéma A a Schéma B. V januári 2018 nahradil tento systém doterajší postup OIML Basic Certificate System a OIML Mutual Acceptance Arrangement (MAA).

Cieľom OIML-CS je zjednodušenie, urýchlenie a harmonizácia činností národných a regionálnych organizácií zodpovedných za porovnávanie ohodnotenie meracích prístrojov podliehajúcich pravidlám legálnej metrológie.

Predmetom  OIML-CS sú:

a. ) Podporovať globálnu harmonizáciu, jednotnú interpretáciu a implementáciu požiadaviek legálnej metrológie pre meracie prístroje a meracie moduly.
b. ) Zamedziť zbytočné testovanie na národnej úrovni na dosiahnutie nacionálnych typových porovnaní a testov, rovnako ako podporiť uznávanie meracích prístrojov a modulov podliehajúcich kontrole legálnou metrológiou. Cieľom je dosiahnutie a udržovanie dôvery vo výsledky, podporiť zjednodušenie globálneho obchodu s jednotlivými prístrojmi.
c. ) Stanoviť pravidlá a procesy pre udržovanie vzájomnej dôvery medzi účastníckymi OIML členmi a korešpondentmi vo výsledky typových skúšok indikujúcich konformitu meracích prístrojov/modulov podliehalúcich kontrole legálnou metrológiou, a metrologickým a technickým  požiadavkom stanovených v aplikovateľných OIML doporučeniach.

Existujú tri kategórie účastníkov:
 Vydávajúce orgány OIML sú účastníci z členských štátov, ktorí vydávajú OIML typové osvedčenia and OIML certifikáty OIML-CS.
 Užívatelia sú účastníci z členských štátov, ktorí akceptujú a používajú OIML certifikáty a  typové osvedčenia OIML vydané vydávajúcimi orgánmi OIML
 Spolupracovníci sú účastníci z korešpondentov, ktorí akceptujú a používajú OIML certifikáty a typové osvedčenia OIML vydané vydávajúcimi orgánmi OIML. Spolupracovníci nemajú hlasovacie právo v riadiacom výbore.

Požiadavky na členstvo vo vydávajúcich orgánoch OIML a ich pridružených skúšobných laboratórií podľa schémy A alebo schémy B sú rovnaké, ale metódy preukazovania zhody sa líšia. Vydávajúce orgány OIML musia splňovať požiadavky ISO/IEC 17065 a skúšobné laboratóriá musia byť akreditované podľa ISO/IEC 17025. Na účasť v schéme B je dostatočné preukázať zhodu s samovyhásením.

 Vzťahy k ostatným organizáciám 
Činnosť OIML sa prekrýva s mnohými inými medzinárodnými organizáciami. Minimalizácia dopadu tohto presahu a zaistenie vzájomného prepojenia organizácií, podpísala OIML memoranda o vzájomnom porozumení (. K júlu 2019 boli podpísané nasledovné MoU:

 3. decembra 2008 Medzinárodný úrad pre miery a váhy (BIPM), United Nations Industrial Development Organization (UNIDO) a OIML podpísali tripartitné MoU, kde každá strana zaväzuje aplikovať svoje odborné znalosti v najlepším možným spôsobom na zaistenie lepšej implementácie činností zameraných na budovanie kapacít v normách a konformite, ako aj v zhode so zdravotníckymi a fytosanitárnych mier.

10. júna 1966 bolo podpísané MoU s Medzinárodnou organizáciou pre štandardizáciu (ISO), ktoré bolo revidované 9. decembra 2008. Touto revíziou obe organizácie potvrdili, že budú spolupracovať pomocou spojených technických výborov tam, kde je to možné. Množstvo OIML doporučení, ktoré sú v rozpore s niektorými ISO normami boli stiahnuté. Dohodnutý bol zrýchlený proces začlenenia OIML doporučení do ISO noriem. Boli vydané spoločné správy. Tie sú dostupné online na stránkach OIML spolu s ostatnými OIML dokumentmi.Toto nesie so sebou finančné následky, pretože OIML je financované príspevkami členských krajín a ISO naopak predajom noriem.

13. októbra 2011 bolo podpísané MoU s International Electrotechnical Commission (IEC) počas 46. zasadaní CIML v [Praha|Prahe]. Obe organizácie sa dohodli na vzájomnej informačnej činnosti ohľadom vlastných aktivít, a kde je to primerané, budú vytvorené spoločné výbory a budú vydávať spoločné doporučenia. 10. októbra 2018 na 53. zasadaní CIML v Hamburgu, Nemecko, bolo obnovené MoU podpísali páni Frans Vreeswijk (General Secretary and CEO of the IEC) a Dr. Roman Schwartz (CIML President).

12. novembra 2006 bolo podpísané MoU s International Laboratory Accreditation Cooperation (ILAC) kde sa ILAC a OIML dohodli na spolupráci v používaní nástroja OIML Mutual Acceptance Arrangement (MAA) a obe organizácie budú spolupracovať na poli harmonizácie akreditácie členov ILAC a vzájomného hodnotenia členov organizovaných v BIML. 28. októbra 2007, počas generálneho zhromaždenia ILAC/IAF v Sydney bolo MoU rozšírené o International Accreditation Forum (IAF) kde sa ILAC a OIML dohodli na spolupráci v používaní nástroja OIML Mutual Acceptance Arrangement (MAA) a obe organizácie budú spolupracovať na poli harmonizácie akreditácie členov ILAC a vzájomného hodnotenia členov organizovaných v dokumente Guide for the application of ISO/IEC Guide 65 to legal metrology. Dokument mal byť revidovaný a zosúladený s ostatnými ISO normami, presnejšie s ISO 17021 a ISO 9001. Nové MoU bolo podpísané 28. októbra 2010 počas zjednoteného generálneho zhromaždenia ILAC/IAF v Šanghaji. 16. októbra 2014 počas zjednoteného generálneho zhromaždenia ILAC/IAF v kanadskom Vancouveri, obnovené MoU podpísali za jednotlivé organizácie: Peter Unger (predseda ILAC), Randy Dougherty (predseda IAF) a Peter Mason (prezident CIML). Nakoniec 10. októbra 2018 na 53. zasadaní CIML v nemeckom Hamburgu, obnovené MoU podpísali Merih Malmqvist Nilsson (predsedkyňa ILAC), Xiao Jianhua (predseda IAF) a Dr. Roman Schwartz (prezident CIML). Úpravy v 2018 boli predovšetkým redakčného charakteru, týkajúce sa hlavne OIML-CS a úpravy niektorých častí existujúceho textu.

 Pozri aj 
 WELMEC

Poznámky

 Referencie 

Externé odkazy
Oficiálna stránka

Kategória:Medzinárodné organizácie
Kategória:Organizácie založené v 1955
Kategória:Metrológia